इस चक्रव्यूह गी त्रोड़ने लेई इंदे बरोधियें गी कड़ी मशक्कत करनी पौग। माहिरें दे मताबक इयां ते ममता, जया ते मायावती त्रैनें गै सत्तादी पौड़िएं गी तेजी कन्नै चढ़ना चांह्‌दियां न, ब मायावती दी महत्वकांक्षा किश मती गै ऐ। इस्सै दे चलदे ओह् देश दे सारे कोला मती सीटें आह्‌ले राज्य उत्तर प्रदेश गी इक्कले अपने दम उप्पर गै फतह् करने निकली पेई ऐ। उनें दावा कीता ऐ जे इस आम चुनांऽ दे परैंत उंदी पार्टी त्रीयै सारे कोला बड्डे दल लदे रूपै च सामने औग। उनेंगी भरोसा ऐ जे विधान सभा चुनांऽ दे आंगर उंदा सोशल इंजीनियरिंग दा फार्मूला लोकसभा च बी सफल रौह्‌ग। प्रधानमंत्री बनने दी चाह् च ओह् मती शा मती सीटें उप्पर कब्जा चांह्‌दी ऐ। काफी दिनें तक्कर त्रीयै मोर्चे दे नेताएं गी भटकाने दे परैंत आखरकार मायावती ने अपने दम उप्पर गै चुनांऽ लड़ने दी रणनीति बनाई ऐ।